
ΔΕΛΤΙΟ ΤΥΠΟΥ
Ημερίδα ERASMUS+ Ανοίγουμε Ορίζοντες: Διαπίστευση, Κινητικότητα και Διάχυση εμπειριών 2025-20026 στη ΔΙΠΕ Καρδίτσας
Την Πέμπτη 3 Σεπτεμβρίου 2026, η Διεύθυνση Πρωτοβάθμιας Εκπαίδευσης Καρδίτσας διοργάνωσε Ημερίδα με τίτλο: «ERASMUS+ Ανοίγουμε Ορίζοντες: Διαπίστευση, Κινητικότητα και Διάχυση εμπειριών 2025-2026 στη ΔΙΠΕ Καρδίτσας» στο 8ο Δημοτικό Σχολείο Καρδίτσας.
Ο Διευθυντής Π.Ε., κ. Κωνσταντίνος Γκόλτσος, χαιρέτησε την εκδήλωση, επισήμανε την σπουδαιότητα των προγραμμάτων ERASMUS+ στην εκπαιδευτική διαδικασία και προέτρεψε τους/τις εκπαιδευτικούς να συνεχίσουν να σχεδιάζουν, να προτείνουν και να υλοποιούν τέτοια προγράμματα, τα οποία προσδίδουν προστιθέμενη αξία τόσο στους εκπαιδευτικούς όσο και στην Εκπαίδευση. 
Την Ημερίδα τίμησαν με την παρουσία τους ο Επόπτης Ποιότητας Καρδίτσας, κ. Αθανάσιος. Μπότας, ο Σύμβουλος Εκπαίδευσης ΠΕ70 κ. Θωμάς Κοτοπούλης και η Σύμβουλος Εκπαίδευσης ΠΕ23 κα Παρασκευή Τσιπροπούλου, οι οποίοι δήλωσαν ενθουσιασμένοι από την ποιότητα των προγραμμάτων ERASMUS+ που υλοποιούνται.
Στην Ημερίδα αρχικά παρουσιάστηκε εισήγηση από την κ. Κ. Τσουκαλά με θέμα: «Διαπίστευση ΔΙΠΕ Καρδίτσας: Προκλήσεις – Υλοποίηση - Αποτίμηση 1ου έτους – Νέο εγκεκριμένο σχέδιο». Στη συνέχεια έγιναν παρουσιάσεις των Κινητικοτήτων που υλοποιήθηκαν μέσω της Διαπίστευσης της Διεύθυνσης Π.Ε. στο Δουβλίνο, τη Βιέννη, το Βερολίνο και τη Βαρκελώνη από εκπαιδευτικούς που συμμετείχαν σε αυτές. Στο τέλος του πρώτου μέρους της Ημερίδας, εκπαιδευτικοί που συμμετείχαν στα βιωματικά εργαστήρια με τους Invited Experts μίλησαν για την επίδραση που είχαν τα εργαστήρια στα παιδιά και το εκπαιδευτικό περιεχόμενο. 
Στο δεύτερο μέρος εκπαιδευτικοί σχολικών μονάδων που υλοποίησαν κατά το σχολικό έτος 2025-2026 προγράμματα ERASMUS+ παρουσίασαν τα έργα και τις δράσεις τους. Συγκεκριμένα, παρουσιάστηκαν τα προγράμματα του Δημοτικού Σχολείου Μαγούλας, 2ου Δ.Σ. Καρδίτσας, 6ου Δ.Σ. Καρδίτσας, 14ου Δ.Σ. Καρδίτσας και του 18ου Δ.Σ. Καρδίτσας.
Κλείνοντας την Ημερίδα η Προϊσταμένη Εκπαιδευτικών Θεμάτων κ. Κ. Κωνσταντάκου ευχαρίστησε τους/τις εκπαιδευτικούς που συμμετείχαν στην Ημερίδα και ευχήθηκε να συνεχιστεί η όμορφη συνεργασία που έχει αναπτυχθεί.
Η ΔΙΠΕ Καρδίτσας ευχαριστεί τη Διευθύντρια και το προσωπικό του 8ου ΔΣ Καρδίτσας για τη ζεστή φιλοξενία. 
Μακάρι ο ενθουσιασμός των εκπαιδευτικών που παρουσίασαν την εμπειρία τους στην Ημερίδα που πραγματοποιήθηκε να κινητοποιήσει τη διάθεση και άλλων εκπαιδευτικών να ασχοληθούν με τα προγράμματα ERASMUS+, με κύριο σκοπό τη βελτίωση της εκπαίδευσης. 
 

[Το σχέδιο συγχρηματοδοτείται από την Ευρωπαϊκή Ένωση. Το περιεχόμενο του δελτίου τύπου είναι αποκλειστική ευθύνη του δικαιούχου και ούτε η Ευρωπαϊκή Επιτροπή ούτε η Εθνική Μονάδα Συντονισμού Erasmus+ ΙΚΥ είναι υπεύθυνες για τη χρήση που μπορεί να γίνει των πληροφοριών που αναφέρονται.]

